open-index/open-wikipedia-markdown huggingface dataset:
Emil Nielsen (f. 1993)

**Lasse Emil Nielsen** (født 1993) er en dansk fotballspiller som spiller for .

## Karriere
### FC Roskilde
Emil Nielsen storspilte for  under 2013/2014 sesongen i dansk 2 divisjon, der scoret han 33 mål og bidro med 18 assist i en sesong som endte med opprykk for  til dansk 1 divisjon. Etter en fantastisk sesong ble han oppdaget av  som tilbød han en kontrakt fra 1. januar 2015, en kontrak Nielsen signerte på. Ettersom han ikke skulle til Norge før januar 2015 så fikk han spille første halvdel av sesongen i , der bidro han med 7 mål og 5 assist før han resite til Norge.

### Rosenborg
Emil Nielsen signerte en kontrakt for  i juli 2014, en kontrakt som startet fra den 1. januar 2015. Han ankom dermed Trondheim etter en halv sesong med  og startet sesongoppkjøring med . Emil Nielsen debuterte for  i 5-0 seieren mot  når han kom på etter 79 min i den 1 runde i Tippeligaen 2015. Han ble utlånt fra Rosenborg til  i august 2015.

## Referanser


## Eksterne lenker
* 
*  Offisiell statistikk for Rosenborg Ballklub, Emil Nielsen
Annette Skeie Jakobsen

**Annette Skeie Jakobsen** (født 17. desember 1977 i Kristiansand) er en norsk sykepleier, grafisk designer og gründer.

Annette Skeie Jakobsen vokste opp i Vennesla og Kristiansand. Hun studerte til å bli sykepleier i perioden 2004-2007 ved Universitetet i Agder. 

Skeie Jakobsen etablerte Foreningen Livsglede for Eldre i mai 2005, fra 2006 som en egen stiftelse.

Annette Skeie Jakobsen etablerte i 2011 selskapet SmartCare AS. Selskapet hennes SmartCare med tjenesten DiabetesGuard vant deretter flere e-helsepriser.

## Priser
* 2011: Årets Nyskaper, SmartPrisen Norsk sykepleieforbund 
* 2011: Fremskrittspartiets John I. Alvheims ærespris tildelt Livsglede for Eldre
* 2012: Årets e-Helsepris 2012, Computerworld 
* 2012: Rosingprisen 2012 kreativitetsprisen,
* 2013: Årets kvinnelige gründer, kåring i regi av Innovasjon Norge og Nærings- og handelsdepartementet, finalist,
* 2013: HIMSS Middle East Integrated Health Innovation Award, mHealth Award,
* 2013: Årets Markedsfører 2013,
* 2014: Årets Gründer 2014, Venture arena
* 2015: Menneskeverds Livsvernspris 2015,

## Referanser


## Eksterne lenker
* Livsgledeforeldre.no
* smartcare.no
Farvel

**Farvel** er et svensk-norsk band som ble startet i 2010 av Isabel Sörling. Bandets musikk er preget av improvisasjon, med innslag av pop, kunstmusikk, filmmusikk og jazz.
I 2010 vant bandet konkurransen «Young Nordic Jazz Comets», og i 2012 ble det tildelt en «Jazzkatt» som årets nykommere av Sveriges Radio og i 2016 ble de nominert som årets gruppe.

Bandet het tidligere Isabel Sörling Farvel.

## Medlemmer
*Isabel Sörling - sang, elektronikk 
*Otis Sandsjö - tenorsaksofon 
*Kim Aksnes - trompet, elektroakustikk, synth
*Henrik Magnusson - piano, synther
*Alfred Lorinius - kontrabass
*Carl-Johan Groth - trommer

## Diskografi
* 2012 Isabel Sörling Farvel - Isabel Sörling Farvel (Unit Records)
* 2015 Farvel - Rök (Jazzland Recordings)
* 2017 Farvel - Östtomta (Jazzland Recordings)

## Referanser


## Eksterne lenker
* 
* 
* Jazzkatten 2012
* ''Orkesterjournalen:'' Anmeldelse 
* *[http://www.allaboutjazz.com/2012-umea-jazz-festival-umea-sweden-october-24-28-2012-by-john-kelman.php?&pg=3 All About Jazz:]* Konsertanmeldelse
* ''Kritiker.se:'' Anmeldelse
* ''Folkbladet:'' Anmeldelse
Ellinor Hedemann

**Ellinor Clayhills Hedemann** (født 30. oktober 1954 i Oslo) er en norsk tekstilkunstner, bosatt i Lillesand.  Hun er datter av den finlandssvenske forfatteren, journalisten og feministen Harriet Margareta Clayhills, fra hennes ekteskap med journalisten Reidar Hedemann.

Hedemann er selvlært og hennes arbeidsområde er i hovedsak strikkede tekstiler med geometriske mønstre og klare farger. Hun har hatt separatutstillinger på Galleri Hylla i Oslo (1987), Galleri NK, Rogaland kunstsenter, Stavanger (1987) og Tromsø kunstforening (1988). Hun har mange kollektive utstillinger og gruppeutstillinger bak seg, blant annet fem landsdelsutstillinger med «Norske Kunsthåndverkere» (1981, 87-89, 94), «Tekstil -91» i Kristiansand (1991), «Sommer 2» på Hå gamle prestegård og «Trollstål og kjerringspinn» på Maihaugen i 1994. Hedemann har også deltatt ut på utstillingen «Tendenser» på Galleri F 15 i Moss (1989) og «7 Sørnorske» på galleri Uliana i Sverige (1992). I 1995 deltok hun på utstillingen «Kunst fra fire nordiske vendskapsbyer» i Kalundborg i Danmark.

Hun er innkjøpt av Norsk kulturråd to ganger (1981 og 1985). Hedemann er også innkjøpt av Historisk museum i Bergen (1980), Vestlandske kunstindustrimuseum (1981 og 1988) og Riksgalleriet (1987). I tillegg har hun mottatt Statens reise- og studiestipend (1985) og Statens treårige arbeidsstipend (1989).

I perioden 1979-83 var Hedemann gjestelærer ved Bergens kunsthåndverksskole. Hun har også sittet i Kunstnerisk råd i Norske kunsthåndverkere Agder i 1989 og 1994. Ellinor Hedemann er per 2018 ansatt ved Sørlandets kunstmuseum (SKMU) i Kristiansand.

## Referanser
Rotangpalme

**Rotangpalme** eller (*Calamus rotang*) er en klatrende palmeart som opprinnelig kommer fra India, Sri Lanka og Myanmar (Burma). Den er den eneste lianen som er en palme. Stenglene er lange og tynne og brukes til spaserstokker, fiskestenger med mer. Oppstrimlede stengler fra blant annet kalles rotangpalme brukes som rotting, som blir mye brukes til møbler og kurver. Stokker av rotangpalmestengler brukes av og til også til å fremstille stokker til prylestraff på samme måte som spanskrør.

## Eksterne lenker
*
River: The Joni Letters

***River: The Joni Letters*** er et studioalbum med Herbie Hancock som ble gitt ut i 2007. Alle sangene bortsett fra «Solitude» og «Nefertiti» er skrevet av Joni Mitchell. Albumet vant en Grammy i kategorien *Album of the Year*.

## Sporliste

**Side 1:**

# «Court and Spark» (med Norah Jones) - 7.35
# «Edith and the Kingpin» (med Tina Turner) - 6.32

**Side 2:**

# «Both Sides, Now» - 7.38
# «River» (med Corinne Bailey Rae) - 5.25

**Side 3:**

# «Sweet Bird» - 8.15
# «Tea Leaf Prophecy» (med Joni Mitchell selv) - 6.34
# «Solitude» (Eddie DeLange, Duke Ellington, Irving Mills) - 5.42

**Side 4:**

# «Amelia» (med Luciana Souza) - 7.26
# «Nefertiti» (Wayne Shorter) - 7.30
# «The Jungle Line» (med Leonard Cohen) - 5.01
Made in Britain

***Made in Britain*** er en britisk film som ble utgitt i 1982.

## Handling
Trevor står anklaget i en rettssak, for å ha kastet en murstein gjennom et vindu. Han har flere ganger tidligere bedrevet butikk-tyveri fra kjøpesenteret Harrods. Trevors sosialarbeider, Harry Parker, tar ham med til Hooper Street Residential Assessment Center, hvor straffen hans etter hvert skal bestemmes. Senterets nestleder, Peter Clive, gir Trevor samme værelse som en annen innsatt Errol. Dagen etter forlater Trevor senteret for å søke etter ledige jobber. Men når Trevor ber om en jobb og blir bedt om å vente, stormer han sin vei og kaster en murstein gjennom butikk-vinduet. Han stikker av fra området, og reiser deretter sammen med Errol til et forlatt område hvor han har gjemt noen verktøy.

Senere, ved senteret, nekter Trevor å samarbeide. Han krever å få lunsj, bare for å bli informert om at han kom for seint til måltidet. I irritasjon forsøker han å sparke ned døren til en kafeteria. Kokken forsøker å komme seg ut men Trevor angriper ham, før han blir stoppet av omsorgsarbeider Barry Giller. Trevor blir deretter holdt nede av kokken og Barry, og låst inne i et rom. Trevor får beskjed om at hvis han fortsetter på denne måten, kommer han før eller senere til å havne i fengsel. Dette senteret er Trevors aller siste mulighet til å endelig komme seg ut av fattigdom og kriminalitet.

## Rolleliste
* Tim Roth &ndash; «Trevor»
* Terry Richards &ndash; «Errol»
* Bill Stewart &ndash; «Peter Clive»
* Eric Richard &ndash; «Harry Parker»
* Geoffrey Hutchings &ndash; Inspektør
* Sean Chapman &ndash; «Barry Giller»
* John Bleasdale &ndash; Politimann
* Noel Diacomo &ndash; Advokat
* Maurice Quick &ndash; Dommer

## Eksterne lenker
*
Elisabeth Nilsson

**Marie Elisabeth Nilsson** (født 30. september 1953 i Kalix kommune) er en svensk embetskvinne. Fra 2010 er hun landshøvding i Östergötlands län.

## Biografi
Etter naturvitenskapelig linje på gymnasiet i Kalix tok Elisabeth Nilsson utdannelse som sivilingeniør i geoteknologi ved Luleå tekniska universitet i 1976. Deretter gjorde hun karriere i SSAB, hvor hun har hatt stillinger ved SSAB Tunnplåt i Luleå, SSAB Merox og SSAB Okselösund. 

I 2005 ble hun direktør for Jernkontoret, og 11. mars 2010 ble hun utnevnt til landshøvding i Östergötlands län, en stilling hun tiltrådte 7. juni samme år.

## Verv
Elisabeth Nilsson har vært medlem av styrene for Sjöfartsverket, Sveaskog og Euromaint og medlem av Globaliseringsrådet og Outokumpu Oy og styreleder for Göta Kanalbolag, Övralidsstiftelsen, Tåkernfonden, Risbergska donationsfonden og Linköpings slotts- och domkyrkomuseum.

## Heder
* Medlem av Kungliga Ingenjörsvetenskapsakademien fra 2007
* Jernkontorets store gullmedalje
* Stålbjørnen
* Anisbrødprisen

## Referanser


## Eksterne lenker
* Møt Elisabeth Nilsson. Film på YouTube
* Tiltredelsesintervju i ostgota.lokaltidningen.se
Langfjordelva (Gamvik)

**Langfjordelva** (nordsamisk: *Lákkojohka*, tidligere også *Laggujåkka*) er ei elv i Gamvik, Lebesby og Tana kommune i Finnmark. Den har utspring på Ifjordfjellet og renner nordover gjennom Langfjorddalen til munningen innerst i Langfjorden, en arm av Tanafjorden.

## Elvas løp
Elvas fjerneste kilder ligger på det flate og vannrike Ifjordfjellet, på nordhellingen av fjellet Divgoaivi i Tana kommune, hvor Storelva har sitt utspring. Ved skoggrensa øverst i Langfjorddalen, rundt 20 kilometer sør-sørvest for Laggo, løper Storelva sammen med Eaštorjohka, og herfra kalles den Langfjordelva. I den frodige hoveddalen renner Langfjordelva i lange, rolige partier og mottar en rekke mindre sideelver. Ved Svineryggen, øst for Bekkarfjord, bøyer elva av mot nordøst og fortsetter til den munner ut i Langfjorden ved Laggo.

Nord for Ifjordfjellet har dalen en markert U-form, og elvesletter dekker store deler av den brede dalbunnen. I nedre del av dalen har flere av sideelvene avsatt materiale som elvevifter. Ved fjære sjø er Langfjordbotn nesten isolert fra resten av Langfjorden på grunn av de store løsmasseavsetningene ved Mattisneset. På de nederste par kilometrene før munningen er det aktive erosjons- og sedimentasjonsprosesser i elva.

## Tekniske inngrep og bruk
Med unntak av noen få fastboende i Laggo er nedbørfeltet uten bosetning. Langfjorddalen er uten større inngrep, bortsett fra ei hengebru over elva for fotturister øst for Svineryggen, og ei lita kraftledning som følger dalen fra Svineryggen ned til fjorden. Fylkesvei 98 krysser nedbørfeltet fra vest til øst over Ifjordfjellet, og parallelt med veien går lange reingjerder. Landskapet på Ifjordfjellet er preget av kraftig reinbeiting.

## Fiske og friluftsliv
Langfjordelva er en god lakseelv, og er mye brukt både til fiske og andre former for friluftsliv.

## Vern
Langfjordvassdraget ble vernet mot kraftutbygging i Verneplan II for vassdrag i 1980. En stor del av det sentrale dalføret er vernet som Langfjorddalen/Laggu naturreservat, som ble opprettet for å bevare et tilnærmet urørt løvskogområde.

## Referanser
Marianne Samuelsson

**Marianne Samuelsson** (født 9. desember 1945 i Alingsås) er en svensk politiker, som representerer Miljøpartiet De Grønne. Fra 1992 til 1999 var hun et av Miljøpartiets to talspersoner.

Samuelsson jobbet som hjemmesjukepleier da hun først ble innvalgt i Sveriges riksdag i 1988 for Jönköpings län. Hun satt en periode, og ble igjen innvalgt i 1994. Da satt hun til 2002. 

I 2004 ble hun landshøvding i Gotlands län, utnevnt av den sosialdemokratiske regjeringen Persson. Hun ble tvunget til å gå av 4. august 2009, etter at hun hadde godkjent en omstridt strandsoneutbygging på eiendommen til PayEx-eieren Max Hanssons tomt ved Östergarn på østre Gotland. Lydklipp fra et internt møte ble lekket. På møtet sa Samuelsson at man burde ta hensyn til at Hansson var den største forretningseieren på Gotland, og derfor godkjenne utbyggingen. 

Samuelsson forsvarte seg sjøl i media, og gikk også til angrep på personen som hadde lekket lydopptaket: «Jeg er lokket i en felle av en illojal medarbeider med en egen politisk agenda.»

Miljødomstolen i Sverige mente senere at det var riktig å gi dispensasjon til utbygging i strandsonen, og ingen av bygningene har blitt revet.

## Referanser


## Eksterne lenker
* 
*
Nidaa Tounes

**Nidaa Tounes** ( **, fransk: *Appel de la Tunisie*) er et sekulært og sosialdemokratisk politisk parti i Tunisia. Partiet ble stiftet i 2012 og er det største partiet i landet etter parlamentsvalget i Tunisia 2014. Tunisias president Al-Baji Qaʾid as-Sibsi, representerer partiet. 

## Referanser


## Eksterne lenker
* 
*
Langfjordelva

**Langfjordelva** kan vise til flere elver i Norge:

*Langfjordelva (Gamvik) – i Gamvik kommune i Finnmark
*Langfjordelva (Loppa) – i Loppa kommune i Finnmark
*Langfjordelva (Sør-Varanger) – i Sør-Varanger kommune i Finnmark
*Langfjordelva (Skjervøy) – i Skjervøy kommune i Troms
*Langfjordelva (Brønnøy) – i Brønnøy kommune i Nordland
Rør (botanikk)

**Rør** er en fellesbetegnelse på gressarter med spesielt storvokste, høye strå. Større ansamlinger kan også kalles **takrørsump** eller **takrørskog**. Selv om ordet «rør» antyder at de er hule, er det ikke alle som er det. I Norge er takrør den vanligste rørarten, mens det internasjonalt særlig er én av to slekter av flerårige gress med bøyelige, vedaktige stammer som gror i varmere deler av verden som omtales som rør. Slekten Arundo vokser naturlig i middelhavsområdet og østover til Det fjerne østen. Slekten Arundinaria er en type bambus som finnes på de amerikanske kontinentene. I tillegg omtales gjerne sukkerrør som rør.

De forskjellige rørtypene vokser vanligvis langs vassdrag og danner rørsumper. Rør er høye og skygger ut andre planter og kan dominere rørsumper og danne monokulturer. Rør vokser fort og gir stor biomasse, og er vanlig å finne i eutrofe vann som er i ferd med å gro igjen.

Avhengig av styrken brukes rør til forskjellige ting, inkludert spaserstokker, krykker og stokk til prylestraff. Rør som skal brukes til fysisk avstraffelse må fylle spesielle krav, blant annet må de være må være spesielt føyelige. Rør har tradisjonelt blitt brukt til mange formål, inkludert kurvfletting, møbler og flåter. Takrør brukes til såkalte halmtak.
Den allierte okkupasjonen av Østerrike

**Den allierte okkupasjonen av Østerrike** varte fra 1945 til 1955. I 1938 ble Østerrike annektert av Nazi-Tyskland og ble en integrert del av det tredje riket. I 1943 erklærte de allierte at Østerrike ville bli ansett som det første offeret for tysk aggresjon og vil bli sett på som et frigjort og selvstendig land etter krigen. 

Etter andre verdenskrig ble Østerrike, i likhet med Tyskland, oppdelt i fire okkupasjonssoner mellom Storbritannia, Frankrike, USA og Sovjetunionen. Wien var i likhet med Berlin oppdelt i fire okkupasjonssoner, men det sentrale Wien var administrert av Det allierte kontrollrådet. I motsetning til Tyskland som ble oppdelt i Vest-Tyskland og Øst-Tyskland i 1949 forble Østerrike samlet under alliert okkupasjon frem til 1955. Områdets status var et kontroversielt tema under den kalde krigen frem til avkjølingsperioden etter at Nikita Khrusjtsjov kom til makten i Sovjetunionen.  Etter at Østerrike hadde lovet varig nøytralitet ble landet gitt full selvstendighet den 12. mai 1955.  De siste okkupasjonstroppene forlot landet den 25. oktober samme år.

## Se også
* Den allierte okkupasjonen av Tyskland

## Litteratur
* Hogan, Michael J. (1989). *[http://books.google.com/books?id=wVp0UsB1ITIC The Marshall Plan: America, Britain, and the reconstruction of Western Europe, 1947–1952]*. Cambridge University Press. ISBN 0-521-37840-0.
* Whithan, Donald Robert; Whithan, Florentine (1991). *[http://books.google.com/books?id=ZnWRAAAAIAAJ Salzburg under siege: U.S. occupation, 1945–1955]*. Greenwood Publishing Group. ISBN 0-313-28116-5.

## Eksterne lenker
*
NORDMA

**Norsk Direkte Markedsføringsforening**, ofte forkortet **NORDMA** er bransjeorganisasjonen for virksomheter som driver med direktemarkedsføring i Norge. Organisasjonen ble etablert i 1973.

## Eksterne lenker
* NORDMA
Vidar Corn Jessen

**Vidar Corn Jessen** (født 14. august 1937 i Tromsø, død 24. januar 2013) var en norsk billedkunstner og arkitekt, bosatt i Lillesand. Ved siden av arbeidet som arkitekt, arbeidet han også med collage, akvarell og skulptur som kunstfelt. Han var gift med billedkunstner, forfatter og arkitekt Magdalena Eide Jessen.

Jessen tok diplomeksamen ved Norges tekniske høgskole, arkitektavdelingen, i 1961. Under studiene møtte han Magdalena Eide Jessen fra Tvedestrand, og i 1963 giftet de seg og flyttet til Tromsø. Der opprettet de et eget arkitektkontor, og blant bygningene de designet i denne perioden finner vi Tromsø Baptistkirke (1970) og De Samiske Samlingers museumsbygning i Karasjok (1970-72). Ekteparet Jessen flyttet etter hvert til Sørlandet og bosatte seg i Bliksund ved Lillesand.

Som billedkunstner deltok Jessen på en rekke gruppe-/kollektivutstillinger både i inn- og utland. Han deltok blant annet seks ganger på Sørlandsutstillingen (siste gang i 1970) og på Høstutstillingen i 1974.Vidar Corn Jessen deltok også åtte ganger på Den Nordnorske kunstutstilling (siste gang i 1964). Han er innkjøpt av Norsk kulturråd i 1974, og av Vest-Agder fylkeskommune (1986). Jessen har også hatt verv som utsmykningskonsulent for Norsk kulturråd og hatt styre- og formannsverv ved Grimstad og Christiansands kunstforening.

Vidar Corn Jessen arbeidet som kommunearkitekt i Grimstad kommune på slutten av sitt arbeidsliv, og bidro med å bevare en del av sørlandsbyens egenart. Han designet egne prisbelønte stolper for Hamsunstien, og  Groosebekken vandringspark. Han bodde sammen med Magdalena i Bliksund ved Blindleia i Høvåg, Lillesand, var med på å åpne Kassenkanalen ved Kjerkesundet for gjennomfart for småbåter, og designet broen der. Han utarbeidet en bok om Høvåg kirke, hvor han med sin arkitektinnsikt dokumenterte hvordan kirken hadde utviklet seg gjennom årene.

## Referanser
Elton John and Tim Rice’s Aida

***Elton John and Tim Rice's Aida*** er et konseptalbum som ble gitt ut i 1999.

## Sporliste

**Side 1:**

# «Another Pyramid» (Sting)
# «Written in the Stars» (Elton John og LeAnn Rimes)
# «Easy as Life» (Tina Turner med Angelique Kidjo)
# «My Strongest Suit» (Spice Girls)
# «I Know the Truth» (Elton John og Janet Jackson)
# «Not Me» (Boyz II Men)
# «Amneris' Letter» (Shania Twain
# «A Step Too Far» (Elton John, Heather Headley og Sherie Scott)

**Side 2:**

# «Like Father Like Son» (Lenny Kravitz)
# «Elaborate Lives» (Heather Headley)
# «How I Know You» (James Taylor)
# «The Messenger» (Elton John og Lulu)
# «The Gods Love Nubia» (Kelly Price)
# «Enchantment Passing Through» (Dru Hill)
# «Orchestral Finale» (Elton John)

## Eksterne lenker
*
Liste over landshøvdinger i Gotlands län

**Liste over landshøvdinger i Gotlands län** starter i 1645, da tittelen var lensherre, en tittel som ble brukt til 1676. Landshøvdingen i Gotlands län er sjef for lensstyret på Gotland.

*1645-1648: Åke Ulfsparre
*1648–1650: Gustaf Persson Banér
*1650–1654: Axel Carlsson Sparre
*1656 Per Fleming (vise landshövding)

Fra 1652-1654 var Gotland en del av arveprinsen Karl Gustavs eiendom og fra 1654-1689 hørte Gotland til Christina av Sveriges land. I denne tiden hadde man generalguvernører for å se til at skattene ble inndrevet.

*1654-1657 Herman Fleming
*1657-1668 Seved Bååth
*1669-1674 Gustaf Kurck
*1674-1681 Jöran Gyllenstierna
*1681-1689 Johan Paulin Olivecrantz (1681-82 generalintendant, 1682-89 generalguvernør)
*1676-1679 Niels Juel (var under den danske okkupasjonen tillsatt som stattholder på Gotland)
*1678–1689: Johan Cedercrantz
*1689–1708: Gustaf Adolf von der Osten
*1708–1710: Anders Sparrfelt
*1710–1711: Peter Snack
*1711–1716: Nils Posse
*1716–1728: Gustaf von Psilander
*1728–1738: Johan Didrik Grönhagen
*1738–1757: Jacob von Hökerstedt
*1757–1763: Didrik Henrik Taube
*1763–1765: Mårten Kalling
*1765–1787: Carl Otto von Segebaden
*1787–1812: Salomon Mauritz von Rajalin
*1812–1817: Carl Fredrik Aschling
*1817–1833: Jacob Cederström
*1833–1849: Michael Silvius von Hohenhausen
*1849–1858: Gustaf Jacob af Dalström
*1858–1862: Gillis Bildt
*1862–1873: Henrik Gyllenram
*1874–1883: Rudolf Horn
*1883–1900: Emil Poignant
*1901–1903: Conrad Cedercrantz
*1903–1909: August Wall
*1909–1912: Karl Rydin
*1912–1927: Gustaf Roos
*1927–1938: Alvar Elis Rodhe
*1938–1941: Ola Jeppsson
*1941–1951: Erik Nylander
*1951–1959: Åke Hovgard
*1959–1968: Martin Wahlbäck
*1968–1974: Torsten Andersson
*1974–1980: Einar Gustafsson
*1980–1983: Lars Westerberg
*1984–1991: Claes Elmstedt
*1992–1998: Thorsten Andersson
*1998–2004: Lillemor Arvidsson
*2004–2009: Marianne Samuelsson
*1. januar 2010–*sittende*: Cecilia Schelin Seidegård

## Referanser


## Eksterne lenker
* www.lansstyrelsen.se/gotland
Carnival!

***Carnival!*** er et veldedighetsalbum for *The Rainforest Foundation Fund* som ble gitt ut på RCA/BMG i .

## Sporliste
# Waters Of Tyne (Sting) - 3.18
# The An Gaoth Aneas (Chieftains) - 3.37
# Dream Angus (Annie Lennox) 4.54
# Va Pensiero (Zucchero) - 4.09
# Sweet And Low (Bette Midler) - 2.41
# Tu Scendi Dalle Stelle (Luciano Pavarotti) - 2.58
# Abide With Me (Elton John) - 3.58
# All Through The Night (Shawn Colvin) - 1.43
# Lapwony (Geoffrey Oryema) - 3.52
# Freedom (Madonna) - 3.13
# No Voy A Dejarte Arder (Ruben Blades) - 5.30
# Ufomeni Uyangithanda (Johnny Clegg) - 3.19
# Ten Years (Paul Simon) - 3.23
# Nkosi Sikelel' I Afrika (Sharon Katz og The Peace Train) - 2.25
# I Bought Me A Cat (James Taylor) - 2.32
# Le Carnaval Des Animaux (Camille Saint-Saens) - 25.00
# «Row, Row, Row Your Boat» (Tina Turner) - 0.52

## Referanser


## Eksterne lenker
*
Steinar Molvik

**Steinar Molvik** (født 20. desember 1943 i Sarpsborg, død 7. januar 2015 samme sted) var en norsk lokalpolitiker for Arbeiderpartiet. Han var ordfører i Vågan kommune fra 1983 til 1995.

Molvik bodde i Svolvær fra 1964. I sine yngre år var han aktiv idrettsutøver innen friidrett og håndball, og senere håndball- og fotballdommer. Han og makker Hans Fagge var en tid rangert som landets sjette beste dommerpar i håndball. Molvik var leder for Hålogaland Fotballkrets fra 2001 til sin død. Han hadde også flere andre styreverv, blant annet som styreleder for Lofoten Avfallsselskap og nestleder i Lofotakvariet. Da han døde var han fremdeles kommunestyrerepresentant i Vågan.

## Kilder
* Lofotposten: Steinar Molvik er død (7. januar 2015, oppdatert 8. januar 2015)
* Norges Fotballforbund: Steinar Molvik er død (8. januar 2015)
Arctic Race of Norway 2015

**Arctic Race of Norway 2015** var den tredje utgaven av Arctic Race of Norway. Rittet er klassifisert som kategori 2.HC og gikk over fire etapper i Nordland og Troms, hvor de blant annet syklet over Gratangsfjellet, gjennom Setermoen leir og opp til Målselv fjellandsby.

## Lagene

## Etappene

## Trøyene

## Resultater

## Eksterne lenker
* 
*
August Jensen

**August Jensen** (født 1991) er en norsk landeveissyklist fra Bodø som sykler for det amerikanske pro-kontinental-laget Human Powered Health. 

I 2017 tok han sin så langt største seier under det norske etapperittet Arctic Race of Norway da han vant 3. etappe. Seieren var også med på å sikre 2.plass i sammendraget. 

## Karriere

Jensen viste seg frem på den internasjonale scenen for første gang under U23-VM i landeveissykling 2012, men kom i mål 13 minutter bak vinneren Aleksej Lutsenko fra Kasakhstan.

Under Arctic Race of Norway 2013 kom Jensen på andreplass i klatrekonkurransen bak Lars Petter Nordhaug. Sesongen etter vant Jensen klatretrøyen i Arctic Race of Norway 2014 foran slovenske Simon Špilak.

## Meritter

;2012
:Etappeseier under Tour of Jamtland
:Gull under fellesstarten for U23 i NM i landeveissykling
:5.-plass i Ringerike Grand Prix
;2014
:Bronse under gaterittet for senior i NM i landeveissykling
:Klatretrøye under Arctic Race of Norway
;2015
:Sammenlagt og etappeseier, Kreiz Breizh Elites
;2017
:3. etappe, Arctic Race of Norway

## Referanser


## Eksterne lenker
* 
* 
*
Flensburgregjeringen

**Flensburgregjeringen** (tysk: *Flensburger Regierung*), også kjent som **Flensburgkabinettet** (tysk: *Flensburger Kabinett*) og **Dönitzregjeringen** (tysk: *Regierung Dönitz*), var en kortvarig regjering i Tyskland. Regjeringen forsøkte å styre Tyskland i en periode på et par uker ved slutten av andre verdenskrig i Europa. Den ble opprettet etter at Adolf Hitler begikk selvmord den 30. april 1945 under slaget om Berlin. Regjeringssjef var storadmiral Karl Dönitz.

Administrasjonen ble omtalt som Flensburgregjeringen på grunn av at hovedkontoret var plassert i byen Flensburg i det nordlige Tyskland. Den 23. mai 1945 ble administrasjonen satt under arrest og Flensburgregjeringen oppløst. Fra dette tidspunkt opphørte enhver sentral, tysk myndighetsutøvelse.

## Sammensetning
Regjeringen hadde denne sammensetningen:
* Storadmiral Karl Dönitz: Reichspräsident og krigsminister

* Lutz Schwerin von Krosigk: Ledende minister, utenriksminister og finansminister

* Wilhelm Stuckart: Kulturminister og innenriksminister

* Albert Speer: Minister for industri og produksjon

* Herbert Backe: Landbruks- og naturminister

* Franz Seldte: Arbeidsminister

* Julius Dorpmüller: Post- og kommunikasjonsminister

Generaloberst Alfred Jodl var leder av Wehrmacht og representerte Dönitz i forhandlingene med de allierte i Reims. Feltmarskalk Wilhelm Keitel var leder av Oberkommando der Wehrmacht og han representerte Dönitz i forhandlingene med Den røde armé i Berlin. Hans-Georg von Friedeburg ble utnevnt som Karl Dönitz' etterfølger som leder av Kriegsmarine og ble forfremmet til generaladmiral. Robert Ritter von Greim beholdt tittelen som leder av Luftwaffe.

## Referanser
Ruta 13 (Uruguay)

**Ruta 13 Bartolomé Hidalgo** (spansk: *Ruta trece*; populært kalt for **Ruta 13**) er en veistrekning som går fra Aiguá (vest) til Velázquez, Rocha, i sørlige Uruguay. Veistrekningen, slik den er i dag, ble åpnet 1983, og er 110 kilometer lang.

Ruta 13 er oppkalt etter uruguayansk forfatter Bartolomé Hidalgo (1788-1822).

## Referanser


## Eksterne lenker
* 
* Veier i Uruguay (spansk)
* Kart over Uruguay (spansk)
Storelva (Gamvik og Tana)

**Storelva** (nordsamisk: *Stuorrajohka*) er ei elv i Tana og Gamvik kommune i Finnmark. Den er hovedtilløpselv til Langfjordelva og er 18,3 kilometer lang.

Storelva har utspring nord for Divgoaivi på Ifjordfjellet. Herfra renner den først i østlig retning, men snur snart nordover. Elva krysser fylkesvei 98 og mottar like etter den største sideelva, Iešjohka, som kommer inn fra nord. Etter samløpet snur Storelva mot vest. Øverst i Langfjorddalen løper den sammen med Eaštorjohka, som kommer inn fra vest, og danner Langfjordelva.

Fylkesvei 98 krysser nedbørfeltet og renner parallelt med nedre del av elva.

Langfjordvassdraget ble vernet mot kraftutbygging i Verneplan II for vassdrag i 1980.

## Referanser
Ifjordfjellet

**Ifjordfjellet** (nordsamisk: *Idjavuonduottar*) er et flatt og viddepreget fjellområde i Lebesby, Gamvik og Tana kommuner i Finnmark. Det ligger mellom Ifjorden i vest, Vestertana i øst, Laksefjordvidda i sør og Langfjorddalen i nord.

Fylkesvei 98 går over fjellet, men strekningen er svært værhard og veien har ofte vært stengt i vinterhalvåret. Veien har blitt oppgradert til høyfjellsstandard, og ble ferdig i 2015.

Lengst vest på fjellet ligger Ifjordfjellet kapell, som ble bygget av samemisjonen i 1968.

## Referanser
The Prince’s Trust All Star Rock Concert

***The Prince's Trust All Star Rock Concert*** er en video som inneholder opptaket av konserten som feirer 10 års jubileet til *The Prince's Trust* som ble gitt ut i 1987.

## Sporliste

# «Better Be Good to Me» (Tina Turner) - 5.17
# «Tearing Us Apart» (Eric Clapton og Tina Turner) - 5.50
# «Your Song» (Elton John) - 4.10
# «In The Air Tonight» (Phil Collins) - 5.21
# «Money For Nothing» (Dire Straits) - 5.56
# «Every Time You Go Away» (Paul Young) - 5.07
# «Sailing» (Rod Stewart) - 5.34
# «I'm Still Standing» (Elton John - 4.11
# «Every Time You Go Away» (Paul Young og George Michael) - 6.31
# «I Saw Her Standing There» (Paul McCartney) - 4.38
# «Long Tall Sally» (Paul McCartney) - 2.28
# «Get Back» (Paul McCartney) og All Stars - 3.23
Ruta 15 (Uruguay)

**Ruta 15 Javier Barrios Amorín** (spansk: *Ruta quince*; populært kalt for **Ruta 15**) er en veistrekning som går fra La Paloma (sør) til Cebollatí (nord), Rocha, i sørøstlige Uruguay. Veistrekningen, slik den er i dag, ble åpnet 1983, og er 190 kilometer lang.

## Referanser


## Eksterne lenker
* 
* Veier i Uruguay (spansk)
* Kart over Uruguay (spansk)
Ruta 17 (Uruguay)

**Ruta 17** (spansk: *Ruta diecisiete*) er en veistrekning som går fra Ruta 8 (vest) til General Enrique Martínez i Treinta y Tres i det østlige Uruguay. Veistrekningen, slik den er i dag, ble åpnet 1983, og er 61 kilometer lang.

## Referanser


## Eksterne lenker
* 
* Veier i Uruguay (spansk)
* Kart over Uruguay (spansk)
Nationaal-Socialistische Nederlandsche Arbeiderspartij

**Det nasjonalsosialistiske nederlandske arbeiderparti** (nederlandsk: *Nationaal-Socialistische Nederlandsche Arbeiderspartij*), forkortet **NSNAP**, var et nasjonalsosialistisk nederlandsk politisk parti. Partiet ble grunnlagt i 1931 og ble ledet av Ernst Herman van Rappard. Målet var å etterligne det tyske nasjonalsosialistiske partiet NSDAP som var ledet at Adolf Hitler. Partiet feilet i å oppnå suksess og ble beskyldt av sine rivaler, Den nasjonalsosialistiske bevegelsen i Nederland (NSB), for å være moderate.

Partiet var sterkt inspirert av NSDAP og i likhet med det tyske nazi-partiet opprettet NSNAP sine egne stormtropper som lignet på Sturmabteilung, en ungdomsavdeling lik Hitlerjugend og tok i bruk hakekorset. I motsetning til sine høyreekstremistiske motparter som fremmet nederlandsk nasjonalisme, fremmet NSNAP at Nederland skulle inkorporeres i Tyskland. En politikk som vant liten støtte noe som valget i 1937 viste, da partiet bare fikk 998 stemmer. NSNAP hadde et sterk antisemittisk fokus og kritiserte NSB for å være en jødisk dominert pseudo-nasjonalsosialistisk organisasjon.

NSNAP tjente ikke på den tyske invasjonen av Nederland siden de tyske myndighetene valgte å større Anton Mussert lederen for NSB. Partiet ble oppløst den 14. desember 1941 når Arthur Seyss-Inquart forbød alle politiske partier i Nederland bortsett fra NSB.

## Referanser


## Eksterne lenker
* Flags of the NSNAP
Bonakas

**Bonakas** (nordsamisk: *Bonjákas*, kvensk: *Punakas*) er ei bygd i Tana kommune i Finnmark. Den ligger på vestsiden av Tanaelva, omkring ti kilometer ovenfor Tanamunningen. Grunnkretsen Bonakas/Langnes hadde 177 innbyggere pr. 1. januar 2017.

Bonakas er ei jordbruksbygd. Her ligger Tana videregående skole, tidligere Finnmark landbruksskole. Bygda huset tidligere Varanger bataljon på Tanahus. Befolkningen har flerkulturelle røtter hvor både samisk, kvensk og norsk er representert. Bygda har fostret flere kjente personer, blant annet Per Fokstad og Reidar Hirsti.

## Se også
*Okkupasjonsmaktens fangeleirer i Norge

## Referanser
Guro (bok)

***Guro*** er den første av sju barnebøker i en serie bøker om Guro, skrevet av den norske forfatteren Anne-Cath. Vestly og utgitt 1975–81. Bøkene er illustrert av Vestlys ektemann Johan Vestly. Bøkene skildrer livet til Guro og moren Erle og deres venner og nye familie. 

I åpningen av den første boka sitter Guro og Erle på toget inn til byen; Erle har blitt enke, og de skal flytte fra Gampetreff og etablere seg på nytt i byen. Erle utdanner seg til vaktmester. I disse bøkene finner Vestly enda et nytt «uttrykk for familie- og likestillingspolitikken som svarer til den aktuelle samfunnsutviklingen».. Den første av bøkene ble filmet og sendt av NRK i 1980; *[[Guro (TV-serie)|Guro]]*. 

Bøkene hadde først blitt sendt som opplesninger i Barnetimen for de minste, hvor Vestly var en av pionerene, sammen med Thorbjørn Egner og Alf Prøysen.

Det meste av handlingen i bokserien er lagt til Vestlys faste fiktive drabantby, Tirilltoppen, men i åpningsboka bor Guro og Erle på pensjonat. På Tirilltoppen blir Erle vaktmester i Blokk Z, hvor Aurora fra tidligere Vestlybøker bor. Guro blir venn med Auroras lillebror Sokrates. I senere bøker gifter Erle og Bjørn seg, og Guro og Lille-Bjørn blir stesøsken. Et annet hovedmotiv i bøkene er Guros fiolinundervisning og glede over klassisk musikk. «Bøkene om Guro går ikke bare på tvers av gammel kjønnsrolletenkning, men sprenger også rammen rundt kjernefamilien. Og i en tid med pop og muzak døgnet rundt, forkynner Vestly Beethoven og gleden ved å spille selv. Det er snille protestbøker, vennlige kampskrifter.». 

## Bokliste
*1975 &ndash; *Guro*
*1976 &ndash; *Guro og nøkkerosene*
*1977 &ndash; *Guro alene hjemme*
*1978 &ndash; *Guro og fiolinen*
*1979 &ndash; *Guro og Lille-Bjørn*
*1980 &ndash; *Guro på Tirilltoppen*
*1981 &ndash; *Guro og Frydefoniorkesteret*

## Referanser
Charb

**Stéphane Charbonnier** (født 21. august 1967 i Conflans-Sainte-Honorine i Yvelines i Frankrike, død 7. januar 2015 i Paris) var en fransk karikaturtegner og journalist kjent under pseudonymet **Charb**. Han var redaktør for det satiriske ukemagasinet *[[Charlie Hebdo]]*.

Charbonnier ble drept i attentatet mot ''Charlie Hebdo'' 7. januar 2015.

## Referanser


## Eksterne lenker
* 
* 
*
Grimelundshaugen (Oslo)

**Grimelundshaugen** (3–41, 2–18) er en vei på Grimelund i bydel Vestre Aker i Oslo. Den gikk opprinnelig fra Solskinnsveien til Holmenveien, og før det fra Holmenveien helt ned til Smestad. Da en del av Ring 3 ble senket til såkalt «sunken highway», forsvant imidlertid fellestraséen til Solskinnsveien, og det er idag kun et stykke gangvei tilbake langs nordsiden av ringveien. Dermed begynner kjøreveien som blindvei litt lenger øst på nordsiden av ringveien og går opp til Holmenveien. Adresser på sydsiden av ringveistykket er overført til Heggelibakken.

Veien fikk navn i 1933 etter Grimelund gård (nr. 12 i veien).

Veien består utelukkende av villabebyggelse, med enkelte unntak.

## Se også
* Grimelund gård

## Kilder
* 

## Eksterne lenker
*
Greveveien

**Greveveien** finnes flere steder:

* Greveveien (Larvik) er en vei som går mellom Herregårdsbakken og Gamle Kongevei i Larvik.
* Greveveien (Oslo) er en vei i Nordmarka i Oslo.
Henrik Backers vei (Oslo)

**Henrik Backers vei** (1A–5, 2–8) er en vei på Holmen i bydel Vestre Aker i Oslo. Den går i prinsippet mellom Holmenkollveien og Bjørnveien på nordsiden av HTKs tennisbaner, men er i praksis to blindveier.

Veien fikk navn i 1955 etter maleren Henrik Backer.

## Kilder
* 

## Eksterne lenker
*
Ruta 18 (Uruguay)

**Ruta 18** (spansk: *Ruta dieciocho*) er en veistrekning som går fra Ruta 17 til Ruta 26, Cerro Largo, i nordøstlige Uruguay. Veistrekningen, slik den er i dag, ble åpnet 1983, og er 103 kilometer lang.

## Byer
* Mendizábal, 
* Estación Rincón, 
* Vergara, 
* Plácido Rosas, 

## Referanser


## Eksterne lenker
* 
* Veier i Uruguay (spansk)
* Kart over Uruguay (spansk)
Den tyrkiske verdens kulturhovedstad

**Den tyrkiske verdens kulturhovedstad** (tyrkisk: *Türk Dünyası Kültür Başkenti*, engelsk: *Culture and Arts Capital of the Turkic World*) er en status som blir tildelt en by av Den internasjonale organisasjonen for tyrkisk kultur (TÜRKSOY) for en periode på ett år.

Avgjørelsen om å etablere en kulturhovedstad i den tyrkiske verden ble fattet på det tiende TÜRKSOY-møtet i 2010, og den første byen som ble tildelt statusen var Astana for 2012. I kulturhovedstedene blir det avholdt en rekke kunst- og kulturarrangementer i løpet av året, og fra 2013 ble det introdusert en internasjonal sang- og musikkonkurranse som hvert år, med unntak av i 2015 og 2016, arrangeres i vertsbyen.

## Liste over kulturhovedsteder

## Se også
* Europeisk kulturhovedstad
* Samveldet av uavhengige staters kulturhovedstad

## Referanser


## Eksterne lenker
* TÜRKSOYs hjemmeside
Henriks vei (Oslo)

**Henriks vei** (1–5, 2–6) en vei på Hovseter i bydel Vestre Aker i Oslo. Den går som blindvei østover fra Gamle Hovsetervei.

Veien fikk navn i 1951 etter rollefiguren Henrik i Ludvig Holbergs komedier, og også andre veier i nærheten har navn etter Holberg-skikkelser.

## Kilder
* 

## Eksterne lenker
*
Voldtekten av Belgia

**Voldtekten av Belgia** er en historisk betegnelse som ble brukt om behandlingen av belgiske sivile under den tyske invasjonen, og okkupasjonen av Belgia under første verdenskrig. Til å begynne med ble begrepet brukt av Ententemaktene som propaganda, men senere forskning og undersøkelser har bekreftet begrepets realitet.

Nøytraliteten og suvereniteten til Belgia ble garantert ved Londontraktaten av 1839, som blant annet ble signert av Preussen. En viktig brikke i den tyske Schlieffenplanen var at den franske hæren skulle bli utmanøvrert ved å bli angrepet gjennom Belgia. Den tyske kansleren Theobald von Bethmann Hollweg så på traktaten fra 1839 som «et stykke papir». I begynnelsen av krigen gjennomførte den tyske hæren flere overgrep mot den belgiske sivilbefolkningen. I august og september 1914 ble 6000 belgiere drept, 25 000 bygninger ble rasert i 837 forskjellige byer og landsbyer. En og en halv million belgiere (20 prosent av befolkningen) flyktet fra den fremrykkende tyske hæren.

## Krigsforbrytelser
I byene Liège, Andenne, Leuven og Dinant ble det begått overlagte overgrep mot sivilbefolkningen. Tyskerne trodde at innbyggerne i byen Dinant var like farlige som de franske soldatene. De tyske styrkene var redde for belgiske geriljakrigere og franktirører. Denne frykten førte til nedbrenning av hus og henrettelser av sivile i det østlige og nordlige Belgia, inkludert Aarschot (156 døde), Andenne (211 døde), Sambreville (383 døde) og Dinant (674 døde). Ofrene inkluderte også kvinner og barn.

Den 25. august 1914 raserte den tyske hæren Leuven, der de med overlegg brant 300 000 bøker fra byens bibliotek, drepte 248 innbyggere og utviste byens befolkning på 10 000. Over 2000 bygninger ble ødelagt og store mengder strategisk materiale, mat og industrielt materiale ble transportert til Tyskland. I Aarschot mellom august og september 1914 var plyndring, henrettelser og voldtekt av kvinner utbredt.

## Referanser


## Eksterne lenker
* 
* H-Nets omtale av Horne & Kramer, *The German Atrocities of 1914: A History of Denial*
* H-Nets omtale av L. Zuckerman, *The Rape of Belgium: The Untold Story of World War I*
* HistoryOfWars omtale av J. Lipkes, *Rehearsals: The German Army in Belgium, August 1914*
* H-Nets omtale av J. Lipkes *Rehearsals: The German Army in Belgium, August 1914* by Jeffrey Smith
* H-Nets omtale av J. Lipkes. *Rehearsals: The German Army in Belgium, August 1914* by Robby Van Eetvelde 
* ''German War Crimes'', av John Horne
Hesjeveien (Oslo)

**Hesjeveien** (1A–21, 2–12) er en vei på Høybråten i bydel Stovner i Oslo. Den går fra Linjeveien til Kringveien.

Navnet ble vedtatt i 1951.

## Kilder
* 

## Eksterne lenker
*
Hestehagen (Oslo)

**Hestehagen** (1–23, 2–14) er en vei i boligstrøket Sandås på Rødtvet i bydel Grorud i Oslo. Den går som blindvei nordover fra Sølve Solfengs vei. Navnet ble vedtatt i 1978.

## Kilder
* 

## Eksterne lenker
*
Heyerdahls vei (Oslo)

**Heyerdahls vei** (1A–19, 2–20) er en vei på Slemdal i bydel Vestre Aker i Oslo. Den går fra Slemdalsveien til Tennisveien.

Veien fikk navn i 1917 etter ingeniør Halvor Emil Heyerdahl.

Veien har villabebyggelse. Heyerdahls villa lå i nr. 1, men ble revet i 1977 Risvollen bosenter er i nr. 3.

## Referanser


## Kilder
* 

## Eksterne lenker
*
Hébertistene

**Hébertistene**, oppkalt etter politikeren Jacques René Hébert, var en ateistisk gruppering på ytterste venstre fløy under den franske revolusjon. Hébertistene ble bekjempet og beseiret av Maximilien de Robespierre i 1794.

## Litteratur
* Morris Slavin: *The Hébertists to the guillotine - anatomy of a „conspiracy“ in revolutionary France. * Louisiana State University Press, Baton Rouge 1994, ISBN 0-8071-1838-9.
* Antoine Agostini: *La pensée politique de Jacques-René Hébert (1790-1794).* Presses universitaires d'Aix-Marseille, Aix-en-Provence 1999, ISBN 2-7314-0193-1.
Miracle on 34th Street (andre betydninger)

***[[Mirakelet på Manhattan]]*** er en film fra 1947 med Edmund Gwenn og Natalie Wood.

**Miracle on 34th Street** kan også vise til:

*''Miracle on 34th Street'' (kortroman) av Valentine Davies, som ble utgitt i forbindelse med filmen fra 1947
*''Miracle on 34th Street'' (1955), en TV-film med Thomas Mitchell, som er en nyinnspilling av filmen fra 1947
*''Og så kom posten'' (1973), en TV-film med Sebastian Cabot, som er en nyinnspilling av filmen fra 1947
*''Miraklet på Manhattan'' (1994), en film med Richard Attenborough, som er en nyinnspilling av filmen fra 1947
*Miracle on 34th Street (Baltimore), en julelysutstilling
Øivinds vei (Oslo)

**Øivinds vei** (1–7, 2–30) er en vei på Årvoll i bydel Bjerke i Oslo. Den går sørover fra Bård Skolemesters vei og gjør en løkke før den møter seg selv igjen.

Veien fikk navn i 1955 etter Øivind i Bjørnstjerne Bjørnsons bondefortelling «En glad gutt», og flere av naboveiene har navn etter andre skikkelser i fortellingen.

Nr. 1–7 og 4–22 er vireetasjers blokker i Årvoll Vest borettslag (USBL) oppført i 1953–54.

## Referanser


## Kilder
* 

## Eksterne lenker
*
Østhellinga (Oslo)

**Østhellinga** (3–11B, 2A–10) er en vei på Tåsen i bydel Nordre Aker i Oslo. Den går fra Tåsenveien til Nils Lauritssøns vei. Navnet ble vedtatt i 1931.

## Kilder
* 

## Eksterne lenker
*
Østhornveien (Oslo)

**Østhornveien** (1A–15E, 2–10) er en vei på Nordberg i bydel Nordre Aker i Oslo. Den går fra Havnabakken til Nilserudkleiva på oversiden av Sognsvannsbanen nær Østhorn stasjon.

Veien fikk navn i 1937 etter fjellknausen Østhorn.

## Kilder
* 

## Eksterne lenker
* Oslo kommunes bydelsoversikt
Ziziphus spina-christi

***Ziziphus spina-christi*** er en plante i trollheggfamilien.

Den er eviggrønn og kan vokse både som en busk, eller som et opptil 14 meter høyt tre med rund krone. Kvistene er grå med mange torner, og arten danner ofte ugjennomtrengelige kratt. Frukten er nesten rund og gul eller rødbrun når den er moden. Den er spiselig, men ikke særlig god.

Planten vokser på tørre sletter og åssider. Arten er utbredt fra Mauritania og Kenya nordover til Libanon, Kypros og Irak og østover til Afghanistan, Pakistan og nordvestre India. I Levanten vokser den som regel lavere enn 500 moh. Her danner den noen steder savannelignende vegetasjon sammen med *[[Ziziphus lotus]]*, *[[Quercus boissieri]]*, *[[Pistacia atlantica]]* og styrakstre.

*Ziziphus spina-christi* regnes som en mer sannsynlig kandidat til Kristi tornekrone enn slektningen *[[Paliurus spina-christi]]*. Den er avhengig av et subtropisk klima og er sjelden i fjellene i Palestine der Jerusalem ligger، det er to typer av dette treet i Palestina: Sidr eller Kristi torn (Z. spina-christi) og Ziziphus lotus (Z. lotus). Sidr tistel er et eviggrønt tre av tropisk opprinnelse. Det blomstrer hele året, og toppblomstringen er om våren og høsten.  også på en grønn ås med utsikt over kystsletten i Palestina, hvor det største Sidr-treet sitter, med sine eldgamle røtter og lange armer som indikerer historien og adelen til landsbyen Azoun Atma, sør for byen Qalqilya. Treet ligger i nærheten av en arkeologisk helligdom. Befolkningen i landsbyen trodde tidligere at denne arkeologiske helligdommen tilhørte en mann av Guds rettferdige helgener. , 

## Galleri

Ziziphus spina-christi (1).JPG|Treformet vekst
Ziziphus spina-christi in Ein Hoquq (7).jpg|Buskformet vekst
Zizyphus spina-christi - 2.jpg|Frukt og bladverk
Ziziphus spina-christi 3.jpg|Moden frukt


## Kilder
* 
* 
* Wild Flowers of Israel – ''Ziziphus spina-christi''  Besøkt 8. januar 2015.
* ARKive – Christ's thorn (''Ziziphus spina-christi'') Besøkt 8. januar 2015.
* Flora of Israel Online– ''Ziziphus spina-christi'' Besøkt 14. januar 2015.
* 

## Eksterne lenker
*
Øvre Skogvei (Oslo)

**Øvre Skogvei** (1–29, 2A–18) er en vei på Bestum i bydel Ullern i Oslo. Den går sørvestover fra Bestumveien og ender i en snuplass nær Vækerøveien.

Navnet ble vedtatt i 1917. Veien har villabebyggelse av en viss alder.

## Kilder
* 

## Eksterne lenker
*
Øvre Skjoldvei (Oslo)

**Øvre Skjoldvei** (1–21, 2–12) er en vei på Korsvoll i bydel Nordre Aker i Oslo. Den går nordvestover og så vestover fra Skjoldveien og ender som blindvei nær Peder Ankers vei.

Navnet, som ble vedtatt i 1937, er inspirert av  Løvenskiold-navnet.

## Kilder
* 

## Eksterne lenker
* Oslo kommunes bydelsoversikt
Ziziphus lotus

***Ziziphus lotus*** er en løvfellende busk i trollheggfamilien.

Den har en tett vekst med mange torner og blir opptil to meter høy. Frukten er rund og gul-oransje når den er moden. Arten er karakteristisk for den termomediterrane sonen, altså de tørreste og varmeste stedene i middelhavslandene. Den vokser i Nord-Afrika, Almería og Murcia i Spania, Sicilia, Sør-Hellas, Kypros og Palestina. 

Noen mener at denne planten er lotustreet som er nevnt i *[[Odysseen]]*. 

## Kilder
* 
* Wild Flowers of Israel – ''Ziziphus lotus''  Besøkt 8. januar 2015.
* ARKive – Ziziphus (''Ziziphus lotus'') Besøkt 8. januar 2015.
* European Red List of Habitats: F5.5 Thermomediterranean scrub  Besøkt 20. juni 2018.

## Eksterne lenker

*
Øvre Prinsdals vei (Oslo)

**Øvre Prinsdals vei** (1A–67, 8–62) er en vei på Hauketo og Prinsdal i bydel Søndre Nordstrand i Oslo. Den begynner som blindvei i nord, men har gangveiforbindelse med Ljabruveien og Nedre Prinsdals vei. Så går den i hovedtrekk sørover og over kommunegrensen med Nordre Follo. Betydelige deler av veien er gangvei (i Nordre Follo under navnet Gamle Kongevei), og flere bommer hindrer gjennomfartstrafikk.

Veien fikk navn i 1956 etter gården Øvre Prinsdal.

Hauketo skole er i nr. 52 og Prinsdal skole i nr. 54.

## Eksterne lenker
* Oslo byleksikon
*
Øvre Langås vei (Oslo)

**Øvre Langås vei** (1–27, 4–6) er en vei på Korsvoll i bydel Nordre Aker i Oslo. Den går sørøstover fra Peder Ankers vei til Skjoldveien.

Veien var opprinnelig regnet som en del av Langåsveien og fikk sitt nåværende navn i 1976. Det er inspirert av husmannsplassen Langås (under Bakkehaugen).

## Fotnoter


## Kilder
* 

## Eksterne lenker
* Oslo kommunes bydelsoversikt
Cécile Renault

**Cécile Renault** (født 1774 i Paris, død 17. juni 1794 i Paris) er en historisk skikkelse fra den franske revolusjon. Hun ble henrettet i giljotinen etter et angivelig attentat mot Maximilien Robespierre.

Det er uavklart om Cécile Renault virkelig hadde satt seg fore å prøve å ta livet av Robespierre. Men det står fast at hun den 22. mai 1794 bad om å få komme inn i hans leilighet. Da hun ble spurt hvorfor, svarte hun at hun gjerne ville se «hvordan en tyrann ser ut». Blant hennes småsaker ble det funnet en liten pennekniv. Dette var tilstrekkelig for en dødsdom under Skrekkveldet i Paris.

Hun ble ført i en rød skjorte til skafottet den 17. juni 1794 på det som i dag er Place de la Nation. En slik påkledning var tegnet på en fadermorder. Det var sikkerhetsutvalget som hadde sørget for denne drakten, i den hensikt å bringe vanære over Robespierre i folkemengden. Sikkerhetsutvalget var dominert av motstandere av Robespierre, som var medlem av Comité de salut public (*Velferdskomiteen*).

## Referanser


## Litteratur
* Olivier Blanc: *Les hommes de Londres*, Paris Albin Michel, 1989 (documents inédits).
* Bonnemain: *les Chemises rouges, Mémoires pour servir à l'Histoire du règne des anarchistes*, Paris, l'an VII, tome II.
* Alexandre Tuetey: *Répertoire général des sources manuscrites de l'Histoire de Paris pendant la Révolution*, Paris, 1895, Volume XI.
* Nicole Pellegrin: *Les Vêtements de la Liberté*, Aix en Provence, Alinéa, 1989
Langåsveien (Oslo)

**Langåsveien** (1–25B, 2A–24) er en vei på Korsvoll i bydel Nordre Aker i Oslo. Den går fra Tåsenveien til Åmotveien, med blindveistykker hhv. øst og vest for nevnte veier.

Veien fikk navn etter husmannsplassen Langås i 1933. Opprinnelig var Øvre Langås vei en del av veien, men denne ble utskilt som egen vei i 1976.

I nr. 18 er Korsvollhuset (oppført 1952), klubbhuset til Korsvoll Idrettslag.

## Kilder
*  

## Eksterne lenker
* Oslo kommunes bydelsoversikt
Skjoldveien (Oslo)

**Skjoldveien** (1–49, 2A–44) er en vei på Korsvoll i bydel Nordre Aker i Oslo. Den går fra Maridalsveien til Øvre Langås vei.

Navnet, som er inspirert av Løvenskiold-navnet, ble vedtatt i 1933. Veien har småhusbebyggelse.

## Kilder
* 

## Eksterne lenker
* Oslo kommunes bydelsoversikt